ETA:n sekakomitean päätös N:o 134/2002, tehty 27 päivänä syyskuuta 2002, ETA-sopimuksen liitteen XX (Ympäristö) muuttamisesta



Virallinen lehti nro L 336 , 12/12/2002 s. 0034 - 0035



ETA:n sekakomitean päätös N:o 134/2002, tehty 27 päivänä syyskuuta 2002, ETA-sopimuksen liitteen XX (Ympäristö) muuttamisesta ETA:N SEKAKOMITEA, joka ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä "sopimus", ja erityisesti sen 98 artiklan, sekä katsoo seuraavaa: (1) Sopimuksen liite XX muutettiin 12 päivänä heinäkuuta 2002 tehdyllä ETA:n sekakomitean päätöksellä N:o 107/2002(1). (2) Otsonikerrosta heikentävistä aineista 29 päivänä kesäkuuta 2000 annettu Euroopan parlamentin ja neuvoston asetus (EY) N:o 2037/2000(2) olisi otettava osaksi sopimusta. (3) Otsonikerrosta heikentävistä aineista annetun asetuksen (EY) N:o 2037/2000 muuttamisesta inhalaatiosumutteiden ja lääkeainepumppujen osalta 28 päivänä syyskuuta 2000 annettu Euroopan parlamentin ja neuvoston asetus (EY) N:o 2038/2000(3) olisi ostettava osaksi sopimusta. (4) Otsonikerrosta heikentävistä aineista annetun asetuksen (EY) N:o 2037/2000 muuttamisesta osittain halogenoitujen kloorifluorihiilivetyjen kiintiöiden myöntämisen vertailuvuoden osalta 28 päivänä syyskuuta 2000 annettu Euroopan parlamentin ja neuvoston asetus (EY) N:o 2039/2000(4) olisi otettava osaksi sopimusta. (5) Otsonikerrosta heikentävistä aineista 15 päivänä joulukuuta 1994 annettu neuvoston asetus (EY) N:o 3093/94(5), joka on ollut osa sopimusta, on kumottu ja se olisi korvattava, ON PÄÄTTÄNYT SEURAAVAA: 1 artikla Korvataan sopimuksen liitteessä XX oleva 21aa kohta (neuvoston asetus (EY) N:o 3093/94) seuraavasti: "32000 R 2037: Euroopan parlamentin ja neuvoston asetus (EY) N:o 2037/2000, annettu 29 päivänä kesäkuuta 2000, otsonikerrosta heikentävistä aineista (EYVL L 244, 29.9.2000, s. 1), sellaisena kuin se on muutettuna seuraavilla: - 32000 R 2038: Euroopan parlamentin ja neuvoston asetus (EY) N:o 2038/2000, annettu 28 päivänä syyskuuta 2000 (EYVL L 244, 29.9.2000, s. 25); - 32000 R 2039: Euroopan parlamentin ja neuvoston asetus (EY) N:o 2039/2000, annettu 28 päivänä syyskuuta 2000 (EYVL L 244, 29.9.2000, s. 26). Tätä sopimusta sovellettaessa asetusta koskevat seuraavat mukautukset: a) 3 artikla: i) korvataan 1 kohdassa sanat '5-10 kohdasta' sanoilla '5-8 kohdasta'; ii) korvataan 3 kohdassa sanat '8, 9 ja 10 kohdasta' sanoilla '8 kohdasta'; iii) 4, 9 ja 10 kohtia ei sovelleta; b) 4 artikla: i) Korvataan 1-3 kohdassa sanat '4 ja 5 kohdasta' sanalla '4 kohdasta'; ii) 2 kohdan 4 alakohtaa ei sovelleta; iii) 3 kohdan 2 ja 4 alakohtaa ei sovelleta; iv) 5 kohtaa ei sovelleta; c) III lukua ei sovelleta; d) 19 ja 20 artikloita ei sovelleta. EFTA-valtiot saattavat kansallisesti voimaan Montrealin pöytäkirjan vastaavien määräysten sekä Euroopan parlamentin ja neuvoston asetuksen (EY) N:o 2037/2000 vastaavien säännösten edellyttämät toimenpiteet." 2 artikla Asetusten (EY) N:o 2037/2000, (EY) N:o 2038/2000 ja (EY) N:o 2039/2000 islanniksi ja norjaksi laaditut tekstit, jotka julkaistaan Euroopan yhteisöjen virallisen lehden ETA-täydennysosassa, ovat todistusvoimaisia. 3 artikla Tämä päätös tulee voimaan 28 päivänä syyskuuta 2002, jos sopimuksen 103 artiklan 1 kohdan mukaiset ilmoitukset on tehty ETA:n sekakomitealle(6). 4 artikla Tämä päätös julkaistaan Euroopan yhteisöjen virallisen lehden ETA-osastossa ja ETA-täydennysosassa. Tehty Brysselissä 27 päivänä syyskuuta 2002. ETA:n sekakomitean puolesta Puheenjohtaja Gunnar Snorri Gunnarsson (1) EYVL L 298, 31.10.2002, s. 29. (2) EYVL L 244, 29.9.2000, s. 1. (3) EYVL L 244, 29.9.2000, s. 25. (4) EYVL L 244, 29.9.2000, s. 26. (5) EYVL L 333, 22.12.1994, s. 1. (6) Valtiosäännön asettamista vaatimuksista ei ole ilmoitettu.